দীপিকায় মুগ্ধ রণভীর

স্ত্রী দীপিকা পাডুকোনকে রণভীর সিং কতটা ভালোবাসেন।সেটা নেটিজেন মাত্রই খুব ভালো করেই জানেন।পর্দার রাণী পদ্মাবতীর প্রতি আলাউদ্দিন খিলজির সেই ভালোবাসার নিদর্শন আরও একবার দেখল নেটদুনিয়া।সদ্যই মুক্তি পেয়েছে পরিচালক শাকুন বাত্রার আপকামিং রিলিজ ‘গেহরাইয়া’-র ট্রেলার।ছবিতে দীপিকার সঙ্গে মুখ্য ভূমিকায় অভিনয় করেছেন অনন্যা পাণ্ডে ও সিদ্ধান্ত চতুর্বেদী।পাশাপাশি দেখা যাবে ধৈর্য কারওয়া ছাড়াও আরও অনেককেই।‘গেহরাইয়া’-র ট্রেলারে দীপিকা যে আলাদা করে নজর কেড়েছেন তা বলার অপেক্ষা রাখে না।পত্নী দীপিকাকে দেখে মুগ্ধ হয়েছেন রণভীরও।নিজের অনুভুতি লুকিয়ে না রেখে সোশ্যাল সাইটেই তা খোলসা করছেন তিনি।

View this post on Instagram

A post shared by Ranveer Singh (@ranveersingh)

পোস্টে দীপিকাকে ‘বেবি গার্ল’ বলেও সম্বোধন করেন অভিনেতা।ছবির অন্য তারকা অনন্যা,সিদ্ধান্ত,ধৈর্য কিংবা পরিচালক শাকুন বাত্রা তার অন্যতম প্রিয়,খোলাখুলি এমনটাও স্বীকার করে নিয়েছেন রণভীর সিং।তবে প্রযোজক করণ জোহরকে তিনি সকলের চেয়ে বেশি সেক্সি মনে করেন,ইনস্টা পোস্টে একবাক্যে তা মানছেন কেজোর ‘রকি’।আগামী ১১ফেব্রুয়ারি ওটিটি প্ল্যাটফর্মে মুক্তি পাবে দীপিক-সিদ্ধান্ত-অনন্যার ‘গেহরাইয়া’।